கேள்வி: குவாமிச்சன் ஏரி - வாழ்விடம் பற்றி நீங்கள் என்ன அறிந்துள்ளீர்கள்?
பதில்: குவாமிச்சன் ஏரியின் பரப்பளவு 313.4 எக்டேர் ஆகும். இதன் அதிகபட்ச ஆழம் 8.2 மீட்டர் மற்றும் சராசரி ஆழம் 4.7 மீ. ஆகும். ஏரியை சுற்றியுள்ள நீர்பள்ளத்தாக்கு பரப்பளவு 16.3 சதுர கிலோமீட்டர்கள் ஆகும். கோவிச்சன் பகுதியின் சிறப்பு இன மரமான கேரி ஓக் மரப்பாதுகாப்பு அமைவிடம் ஏரிக்கு அருகில் உள்ளது. பூஞ்சைகளுக்கும் ஏரி மீன்களுக்கும் இந்த ஏரி ஒரு புகலிடமாக உள்ளது. இப்பகுதியைச் சுற்றி வாழ்ந்த குடியிருப்பு வாசிகளும் விவசாயிகளும் சேர்ந்து குவாமிச்சன் ஆற்றுப்பள்ளத்தாக்கு மேற்பார்வையாளர் கழகம் என்ற அமைப்பை உருவாக்கி குவாமிச்சன் மேற்பார்வையாளர்கள் என்று அதற்குப் பெயரிட்டு ஒரு குழுவை 2007 ஆம் ஆண்டு நிறுவினர். இக்குவினர் ஏரியின் பாதுகாப்பில் கவனம் செலுத்தினர். 2010 மற்றும் 2014 ஆம் ஆண்டுகளுக்கு இடையில் , சுமார் 65,500 மீன்கள் ஏரிக்கு மீன்குஞ்சு பொரிப்பகம் மூலம் ஏரிக்குள் சேர்க்கப்பட்டன. 2014 ஆம் ஆண்டு மீன்களுக்கு அடைக்கலம் கொடுத்து பாதுகாக்கும் நோக்கில் 1500 அடி நேர்கோட்டு குமிழ் சுவாசத் திட்டம் கட்டுதல் உள்ளிட்ட நடவடிக்கைகள் மேற்கொள்ளப்பட்டன. வடக்கு கோவிச்சன் நகராட்சி, தங்கன் ரோட்டரி சங்கம், டிம்பர் மேற்கு வன மாநகராட்சி உள்ளிட்ட பல அமைப்புகள் இதற்கு உதவின. பாசிகள் குறைவால் ஏற்படும் ஆக்சிசன் இழப்புக்கு இத்திட்டத்தினால் கிடைக்கும் ஒடுக்கப்பட்ட காற்று பயனளிக்கும்..
கேள்வி: குவாமிச்சன் ஏரி - குடியிருப்போருக்கான வசதிகள் குறித்து விரிவாக சொல்லுங்கள்.
பதில்: ஆர்ட் மான் பூங்கா கடற்கரையில் விளையாடுமிடம் மற்றும் படகுச் சவாரி போன்ற வசதிகளை நகராட்சி நிர்வாகம் குடியிருப்பு மக்களுக்காக செய்து கொடுத்துள்ளது. விக்டோரியா நகரத்திற்கு வடக்கிலுள்ள வான்கூவர் ஏரிக்கரை குடியிருப்புகள் அதிக விலைக்கு விற்கப்படுகின்றன . இவ்வாறான ஓர் ஏரிக்கரையோர குடியிருப்பில் வில் மில்லர் என்ற புகழ்பெற்ற ஐரிசு பாடகர் வாழ்ந்தார் .